CELEX: C2004/239/43
Language: sk
Date: 2004-09-25 00:00:00
Title: Rozsudok Súdu prvého stupňa z 15. júla 2004 vo veci T-384/02, Fernando Valenzuela Marzo proti Komisii Európskych spoločenstiev (Úradníci — Odmena — Príspevok na usídlenie — Článok 9 ods. 3 prílohy VII služobného poriadku — Lehota jeden rok)

25.9.2004   
            
            
               SK
            
            
               Úradný vestník Európskej únie
            
            
               C 239/21
            
         
      ROZSUDOK SÚDU PRVÉHO STUPŇA
   
   z 15. júla 2004
   vo veci T-384/02, Fernando Valenzuela Marzo proti Komisii Európskych spoločenstiev (1)
   
   (Úradníci - Odmena - Príspevok na usídlenie - Článok 9 ods. 3 prílohy VII služobného poriadku - Lehota jeden rok)
   (2004/C 239/43)
   Jazyk konania: francúzština
   Vo veci T-384/02, Fernando Valenzuela Marzo, úradník Komisie Európskych spoločenstiev, bytom v Bruseli (Belgicko), v zastúpení: M.-A. Lucas, advokát, proti Komisii Európskych spoločenstiev (splnomocnení zástupcovia: J. Curral a V. Joris, ktorí si zvolili adresu na doručovanie v Luxemburgu), predmetom ktorej je po prvé, návrh na zrušenie rozhodnutia Komisie zo dňa 16. novembra 2001 a zo dňa 13. februára 2002, ktorými bola žalobcovi zamietnutá druhá polovica príspevku na usídlenie z dôvodu, že k usídleniu sa jeho rodiny v mieste výkonu jeho práce nedošlo v lehote jedného roka od jeho nástupu do služobného pomeru, ktorá je stanovená v služobnom poriadku, a po druhé, návrh, aby bolo Komisii uložené uhradiť mu druhú polovicu príspevku na usídlenie, zvýšenú o úroky vo výške 8 % p.a., Súd prvého stupňa (tretia komora) v zložení: predseda komory J. Azizi, sudcovia M. Jaeger a F. Dehousse; tajomník: J. Palacio González, hlavný referent, vyhlásil dňa 15. júla 2004 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Žiadny z účastníkov nemá nárok na náhradu trov konania.
            
         
      (1)  Ú. v. EÚ C 55 z 8.3.2003